बर्दियाको ठाकुरबाबा मन्दिरमा भक्तजनको घुइँचो
थारु जातिको महान् पर्व माघीको सुरुवातसँगै ठाकुरबाबा मन्दिरमा पूजापाठ गर्ने श्रद्धालु भक्तजनहरूको घुइँचो लागेको छ धार्मिक तीर्थस्थल ठाकुरबाबा मन्दिरमा प्रत्येक वर्ष झैँ यस वर्ष पनि माघ १ गते पूजापाठ गर्ने श्रद्धालु भक्तजनहरूको घुइँचो लागेको हो ।
मुकुन्द सुवेदीबर्दिया, माघ १ गते । थारु जातिको महान् पर्व माघीको सुरुवातसँगै ठाकुरबाबा मन्दिरमा पूजापाठ गर्ने श्रद्धालु भक्तजनहरूको घुइँचो लागेको छ धार्मिक तीर्थस्थल ठाकुरबाबा मन्दिरमा प्रत्येक वर्ष झैँ यस वर्ष पनि माघ १ गते पूजापाठ गर्ने श्रद्धालु भक्तजनहरूको घुइँचो लागेको हो ।बर्दियाको ठाकुरबाबा नगरपालिकाका–९ मा रहेको यस ठाकुरबाबा मन्दिरमा विवाह नगरेको कुमार केटा पण्डित रहने व्यवस्था छ । नेपालमै थारु जातिको पुजारी रहने एक मात्र धार्मिक तीर्थस्थल ठाकुरबाबा मन्दिर हो ।विशेषगरी निःसन्तान दम्पतीहरूले मन्दिरमा आई पूजा पाठ गरेमा सन्तान प्राप्ति हुन्छ भन्ने धार्मिक विश्वास बोकेको ठाकुरबाबा मन्दिरमा पूजापाठ गर्न बर्दिया, कैलाली, बाँके, सुर्खेत र दाङलगायतका जिल्लाबाट एवम् भारतीय श्रद्धालु भक्तजनहरू आएका छन् ।पर्यटकीय क्षेत्र बर्दिया राष्ट्रिय निकुञ्जसँग गाँसिएको यस ठाकुरबाबा मन्दिरमा पूजापाठ गर्न हजारौँको सङ्ख्यामा आउने श्रद्धालु भक्तजनहरूको मनोकाङ्क्षा पूरा हुने पुजारी बताउँछन् ।प्रत्येक वर्ष माघ १ गते श्रद्धालु भक्तजनहरूको घुइँचो लाग्ने यस ठाकुरबाबा मन्दिर परिसरमा १ देखि ५ गतेसम्म परम्परागत धार्मिक मेला समेत लाग्ने गर्दछ ।  